**Boeing 727** je tromotorni uskotrupni zrakoplov srednjeg doleta. Vanjski promjer trupa od 3,76m  omogućuje smještaj šest sjedišta u jednom redu, tri sa svake strane središnjeg prolaza.

Prvi let B727 bio je 1963. godine a više od deset godina bio je najproizvođeniji putnički zrakoplov na svijetu s ukupno isporučenih 1.831 komada. Ovaj rekord premašuje ranih 1990-ih Boeing 737. U studenom 2007. u servisu su se nalazili još 76 Boeinga 727-100 i 356 Boeinga 727-200.

Historijski razvoj
------------------

B-727
Dizajn B-727 je rezultat zahtjeva između United Airlines, American Airlines i Eastern Airliners zračnih prevozioca. Tražila se je konfiguracija aviona za promet između manjih gradova čije zračne luke u pravilu imaju manje uzletno sletne staze i preko kojih prolazi manji broj putnika. *United Airlines* je zahtijevao četveromotorni avion koji bi trebao pokriti letove na zračne luke koje se nalaze na većim nadmorskim visinama (ciljano na zračno čvorište u Denveru, Colorado. *American Airlines* koji je u svojoj floti imao četveromotorni B-707, tražio je avion s dva motora. *Estern Air Liners*-u je bio potreban avion s tri motora za njegove prekomorske letove prema Karibima (tadašnji propisi dozvoljavali su let dvomotornim avionima unutar 60 minuta do najbliže zračne luke ). Dogovorom između ove tri kompanije nastao je tromotorni B727. Treći motor smješten je na gornjem zadnjem dijelu trupa Usisni dio zraka smješten je na prednjem dijelu vertikalnog stabilizatora te se zrak preko "S" oblikovanog uvodnika dovodi do ulaza u motor. S ugrađenim sklopovima za povećanje uzgona (predkrilca, zakrilca) B-727 je jedan od prvih mlaznih aviona koji je mogao slijetati i uzlijetati s relativno kratkih uzletno sletnih staza. Ugrađena mehanizacija krila učinila je zrakoplov izuzetno stabilnim na malim brzinama. Kasniji modeli B727 su produženi što je omogućilo ugradnju više sjedišta. Nakon toga B727 je u potpunosti zamijenio B-707 i DC-8 na domaćim, kraćm letovima.

Mehanizacija krila
Nekoliko kompanija i danas lete s B-727, iako su propisi o prekomorskim letovima promijenjeni a moderni dvomotorni avioni puno efikasniji radi manje potrošnje goriva i jeftinijeg održavanja. B-727 je također i jedan od posljednjih aviona koji danas leti s trećim članom posade u pilotskoj kabini (na modernim zrakoplovima je inženjer leta zamijenjen računalnim sustavom). Uglavnom su to manje kompanije u razvoju, cargo kompanije i privatni prijevoz tereta. Privatne luksuzne verzije uključuju jedan koji pripada i Donaldu Trampu, a jedan je također bio predsjednički avion Josipa Broza Tita.

Suočeni s velikom potrošnjom (i cijenom) goriva, relativno malim kapacitetom putnika, sve većim zahtjevima za smanjenje buke na zračnim lukama kao i dodatnim troškovima radi trećeg člana posade, većina većih avioprevoznika je B-727 izbacilo iz svoje flote (Delta Air Lines, prizemljila je svoj posljednji B-727 2003. godine).

Inačice
-------

Postoje dvije inačice aviona. B727-100 dizajnirana 1960. s ulaskom u redovni servis 1964. godine, i B727-200 prikazana 1965. s ulaskom u redovni servis u prosincu 1967.

### B727-100

Prvi proizvodni model s maksimalnom težinom uzlijetanja (MTOW) od 76.818 kg.

#### 727-100C

Inačica koja se vađenjem sjedišta "pretvara" u cargo zrakoplov.
#### 727-100QC

Isti zrakoplov kao i -100C, ali s bržim "pretvaranjem" u cargo zrakoplov.
### B727-200

Izdužena inačica B-727-100. Trup zrakoplova ispred (3m) i iza krila (3m) je produžen dok su sama krila ostala iste veličine. Promijenjen je i oblik uvodnika zraka koji je na ovoj inačici okrugli (na -100 bio je ovalni). Maksimalna težina uzlijetanja narasla je na 95.227 kg.

#### Advanced 727-200

Uz neka poboljšanja kabine povećan je i MTOW zrakoplova.
#### Advanced 727-200F

Cargo inačica.
#### Super 27

Na inačici su ugrađena dva bočna motora J8D-217, a na centralni motor ugrađen je sustav za smanjivanje buke. Zrakoplovu s novim motorima povećana je brzina za 50 mph.

Usporedba
---------

| Usporedba | 727-100 | 727-200 |
| --- | --- | --- |
| Maksimalni broj sjedišta | 149 | 189 |
| Posada pilotske kabine | Tri |
| Dužina | 40,6 m | 46,7 m |
| Razmah krila | 32,9 m |
| Visina | 10,3 m |
| Težina bez goriva | 45.360 kg |
| Maksimalna težina uzlijetanja | 76.818 kg | 95.227 kg |
| Maksimalna težina slijetanja | 62.400 kg | 73.100 kg |
| Dužina uzlijetanja | 1.768 m |
| Dužina slijetanja | 1.463 m | 1.585 m |
| Brzina krstarenja | .81 Macha |
| Maksimalna brzina | .90 Macha |
| Dolet punog zrakoplova | 5000 km | 4.450 km |
| Maksimalna količina goriva | 31.000 l) | 37.020 l) |
| Motori (3x) | P&W JT8D-7, -17R&S |

Izvori
------

1. ↑  [  Službene stranice Boeinga
2. ↑  AeroTransport Data Bank
3. ↑  ) *Stapleton International Airport*
4. ↑   *ETOPS*
5. ↑  "Boeing 727 series Arhivirano 2007-02-03 na Wayback Machine-u"

Vanjske veze
------------

***Boeing 727*** na Wikimedijinoj ostavi

* boeing.com/commercial/727family/
* 727 Prototype Historic Photos and Data
* 727 Datacenter - Brazilian site  Arhivirano 2009-03-23 na Wayback Machine-u
* boeing-727.com/

| * p
* r
* u
Boeing |
| --- |
| Klipni | 
40A •
80 •
221 •
247 •
307 •
314 •
377
 |
| Mlazni | 
367-80 •
707/720 •
717 •
727 •
737 (Classic/NG/BBJ) •
747 (SP/-400/LCF) •
757 •
767 •
777
 |
| U razvoju | 
747-8 •
787
 |
| Predloženi | 
Y1 •
Y3
 |
| Napušteni projekti | 
2707 •
7J7 •
NLA •
Sonic Cruiser
 |